Көк-Сай молибден кени Ысык-Көл облусунун Ак-Суу районунда, Жыргалаң суусунун оң куймасы Көксай суусунун сол жээгинде, деңиз деңгээлинен 3150 м бийиктикте. 1950–54-ж. издөө иштери жүргүзүлгөн. Кен аймагы каледондун боз граниттер, кызгылт аплит сымал граниттер жана аплиттерден түзүлгөн. Чачыранды молибден–порфир рудалануусу калыңдыгы 1–10 см тик жантайган кварц тарамдар менен байланышкан. Руда тарамдарынын топтолушу штокверкти түзөт. Штокверктин аянты 450250 м. Жантаюусу боюнча узундугу 500 м. Негизги руда минералдар: молибденит, пирит. Молибдендин орточо өлчөмү 0,05%. Руданын болжол ресурсу 135000 миң т, молибдендики – 67500 т.